section_heading: Povijest
paragraph_text: Istodobno je nastavljeno planiranje širenja tramvajske mreže. U svibnju 2012. potpisan je ugovor o gradnji pruge kroz Višnjevac i Josipovac, prema kojem bi se u prvoj fazi izgradila pruga do središta Višnjevca, a u drugoj do središta Josipovca. Radovi na prvoj fazi završeni su 30. studenog 2014. otvaranjem nove dionice pruge kroz Višnjevac. Početkom listopada 2016. objavljeno je da će europskim fondovima biti financiran nastavak izgradnje pruge prema Josipovcu, kao i kupnja 30 niskopodnih tramvaja.<ref>Pruga do Josipovca, stiže i 30 niskopodnih tramvaja, vecernji.hr, preuzeto 17. prosinca 2016. Također, predviđeno je spajanje dviju linija između Zelenog Polja i Bikare, izgradnja nove pruge prema Centralnom groblju te izgradnja nove kontaktne mreže i remize.<ref>[http://www.vijesti.rtl.hr/novosti/hrvatska/1969807/osijeku-se-sprema-preporod-grad-dobio-100-milijuna-eura-za-javni-prijevoz-21-stoljeca/ Osijeku se sprema preporod: grad dobio 100 milijuna eura za javni prijevoz 21. stoljeća], vijesti.rtl.hr, preuzeto 17. prosinca 2016. Spomenuti projekt na kraju nije ostvaren.